Íslenzkar þjóðsögur og æfintýri/Galdrasögur/Brynjubæn Sæmundar fróða (í nauðum, bágindum og háskasemdum)
Reiði og bölvuð bræði
burt renni og hart spennist
hræðsla og hugarpíslir
hrynji og ei linni; minn óvinur,
bölvan bið ég hann skelfi,
brotni [og þrotni fyrir almáttugum drottni;
hjartað nístist, brjóstið bresti,
[böl smelli og hrelli að sælufelli,
brenni mest utan og innan,
af Belsebub síkveljist,
blási, bólgni og frjósi;
[nema blíður mér gott gjöri.
Ellegar yfir hann falli
andi hins neðsta fjanda.
Kraftur [hugður leiftri og logi,
líf hans sundur keyrist,
svo sál kviki, kvöl veikist,
kvíði brjóst hörðum þjósti,
[Innan bítist, brenni heitast
bölslungin móðstunga.

Öll skömm á þér hríni,
ill blessan með þessu;
utan mælir mestu
meðaumkan mér til handa.

[Hrapaðu í heljar víti,
hraktur mér, naktur
sneyptur, sneypu vafinn,
sníktu á fjandann sjálfan;
ami þér allt á jörðu,
illir og góðir andar,
[sandur og himna hæðir
og hallir engla gjörvallar;
utan blíður með bótum
byrstur heift frá sér gisti.

Sittu, stattu særður,
svikinn af öllum kindum;
utan mér allt gott gjörir,
[þá efli þig mest hið bezta.

Potens † dominus † Christi † adiovis † vita † manus † komu † asinan † Salva Thor † vil Fela † Feus † origo † Spes † Fides † Christus † 03. ofa † Agnus † leo † vervas † Pater † Titus † Spiritus † Jesus † Christus † veator † Aternus † Redem † Bo † Trintas † vita † Clemens † Capus † Tetra † grammaton † Emanuel † Amen.

Krossfesti Jesú, kom þú hér,
kalla ég þig til hjálpar mér
svo djöfullinn með dauðans mein
dragist burt fyrir þessa grein.
Guð veri með oss öllum saman.
Jesu Christi uppljúkist á móti Sathan. Amen.

Það sé já og amen, í Jesú nafni amen.